runetrust/blame-folketinget-dk huggingface dataset:
Poul Erik Dyrlund (S), 1999-10-14:
Jeg kan jo godt høre den argumentation, der bliver fremført fra hr. Ole M. Nielsens side med de 80-20: at det er derfor, man vender sig imod det, og at det vender den tunge ende nedad osv. Så er jeg nødt til at spørge hr. Ole M. Nielsen: Vender Kristeligt Folkeparti sig også imod skærpede regler for de 20-30-årige, som nogle gerne vil have over på halve dagpenge? Vender Kristeligt Folkeparti sig også imod længere anciennitet
Ole Birk Olesen (LA), 2014-02-18:
Vi synes også, det kan være med til at få flere lejeboliger ud på markedet, et marked, der ikke er særlig bugnende af lejeboliger i de store bymidter, fordi netop disse lejeboliger for øjeblikket bliver pillet ud af lejeboligmarkedet og omdannet til andelsboligforeninger, fordi det ikke kan betale sig at udleje dem.
Karen Hækkerup (S), 2008-02-22:
De kan ikke få hjælp, udelukkende ved at strafferammen forhøjes, og de kan ikke få hjælp fra regeringen, som kun vil lave signallovgivning, og som ikke vil gå ind og tage fat om de reelle problemer og finde løsninger, der vil kunne løse problemerne for de her unge mennesker.
Margrethe Vestager (RV), 2003-01-24:
Det andet er, at når man læser bemærkningerne til § 15, stk. 2, om akademisk råd og dets kompetencer, kunne man godt få det indtryk, at det var det samme, man ville på alle universiteter, som det, man har på Danmarks Pædagogiske Universitet. Men det er ikke tilfældet. Akademisk råd ved Danmarks Pædagogiske Universitet godkender universitetets forskningsproces, godkender studieordninger, nedsætter sagkyndige udvalg og nedsætter ikke mindst et udvalg, der udarbejder en begrundet bedømmelse til bestyrelsen om ansøgere til stillingen som rektor.
Troels Lund Poulsen (V), 2008-05-14:
Jeg vil derfor sige, at vi tager afsæt i, at vi ad frivillighedens vej når de mål, som der er lagt op til, men det er klart, at jeg sammen med fødevareministeren i løbet af de næste måneder også vil se på, om der skal laves en ny værktøjskasse med nye virkemidler for at nå de mål, vi har sat os.
Kenneth Kristensen Berth (DF), 2018-10-26:
Det korte af det lange er, at jeg egentlig godt ville spørge hr. Michael Aastrup Jensen til den situation, der var i juni 2018, hvor regeringen indkasserede fire nederlag på det sociale område i forhold til indeksering af børnefamilieydelse, dagpenge til grænsependlere og dagpenge til vandrende arbejdstagere og endelig i spørgsmålet om orlovsretten.
Rosa Lund (EL), 2021-10-07:
Jeg var faktisk for en sjælden gangs skyld lidt glad for hr. Kristian Thulesen Dahls spørgsmål, for det viser, at jeg ikke er den eneste, som har haft lidt svært ved at finde ud af, hvad Radikale Venstre egentlig mener der skal ske med EU's ydre grænser.
Morten Østergaard (RV), 2005-03-16:
Til gengæld kan man sige, at når man nu ikke vil give regionerne en skatteudskrivningsret, hvor de selv får indtægter, så er de næsten tvunget til, hvis de vil give en ordentlig service og har brug for yderligere indtægter, at forsøge at hente pengene hos kommunerne.
Rasmus Prehn (S), 2009-11-11:
Venstres ordfører har jo fuldstændig ret i, at det kun var ganske få eksempler, jeg fik lov til at fremkomme med, og det hænger jo så sammen med, at vi her i formandsstolen har en usædvanlig nidkær vogter af taletiden, så man kan ikke komme hele vejen rundt om alle de eksempler, der er.
Sophie Løhde (V), 2023-03-15:
Det er jo heller ikke sådan, at man bare kan få en tillægsbevilling, som spørgeren giver indtrykket af her i dag, og jeg kan jo i øvrigt yderligere oplyse, at flere af de byggerier, vi nu taler om her i salen, også er under et skærpet tilsyn i ministeriet, bl.a. som følge af de her budgetudfordringer.
Mikkel Dencker (DF), 2018-01-10:
I Dansk Folkeparti tager vi ad notam, at A.P. Møller - Mærsk A/S har ønsket at afhænde deres aktiviteter i Nordsøen og også har fundet en køber, nemlig det franske selskab Total, som har budt ind på opgaven og indtræder i A.P. Møller - Mærsk A/S' sted og vil videreføre aktiviteten.
Anders Fogh Rasmussen (V), 1998-03-27:
For det andet nogle ændringer på arbejdsmarkedet, bl.a. en tidligere aktivering af ledige og en reform af førtidspensionen, sådan at flere bliver fastholdt i et aktivt arbejdsliv og færre udstødt til en passiv tilværelse, samt en seniorpolitik, som tilskynder de ældre til en mere gradvis tilbagetrækning fra arbejdsmarkedet.
Jann Sjursen (KRF), 2002-01-31:
Det er også derfor, vi siger, at så kunne man i det mindste som et plaster på såret - det er ikke mere end det - tage hul på spørgsmålet om, hvordan man eventuelt kunne udbetale nogle af de penge, som man kan sige politiet har til gode i form af tid, politiet har til gode i form af overarbejde.
Johanne Schmidt-Nielsen (EL), 2010-02-25:
Jeg har nu ikke hørt nogen udtrykke, at der er et problem med, hvorvidt ministeren ønsker at gå i dialog, tværtimod er det vældig positivt, at der fra talerstolen er kommet en melding om, at man fra undervisningsministerens side vil gå i dialog med de relevante parter om, hvordan vi kan løse det her problem, for det viser jo lige præcis, at ministeren anerkender, at vi står med nogle problemer, og at der er behov for nogle løsninger.
Mogens Jensen (S), 2017-01-11:
Det er selvfølgelig skuffende, for vi havde her i Folketingets Kulturudvalg sidste år et ekspertmøde, og der fik vi også besked på, at man ville kunne gøre det her undersøgelsesarbejde færdigt, så man kunne tage stilling til ratificeringen af andenprotokollen i 2016.
Sophie Løhde (V), 2024-02-01:
Dog kan jeg oplyse, at CAVE-registeret endnu ikke er operativt som et landsdækkende register for sundhedspersoner, og det betyder altså, at det vil kræve en videreudvikling af selve registeret at give ambulancepersonalet adgang til patienters lægemiddelallergier gennem CAVE-registeret.
Jesper Petersen (SF), 2011-05-12:
Så det at lette selskabsskatten er helt umiddelbart altså en massiv skattelettelse til bankerne, og det er sponsorerne Saxo Bank og Danske Bank og andre måske også interesserede i, og de har jo så deres filialer på Christiansborg til at fremme det synspunkt gennem liste Saxo Bank.
Line Barfod (EL), 2010-03-17:
Hvorfor gælder det kun i det øjeblik, hvor man skal vurdere, om de har råd til at betale af på deres gæld, men ikke i det øjeblik, hvor man skal vurdere, om de har råd til at betale for et nyt køleskab eller har råd til at betale for at få lavet en knækket tand eller har råd til at købe vinterstøvler til deres børn?
Theresa Scavenius (UFG), 2025-08-14:
For hvis det, som andre også har nævnt, er under de her meget ekstraordinære omstændigheder, hvor man kan retfærdiggøre noget, så burde der jo ikke åbnes for, at det kan være helt almindelige projekter, hvor vi så kan annullere al vores lovgivning, hvis forsvarsministeren mener det.
Frank Dahlgaard (UP), 2000-11-10:
Det kan ikke være meningen, at børn og unge og for den sags skyld også voksne og ældre ufrivilligt og uden ønske om det skal konfronteres med pornografiske billeder i offentlige rum som tankstationer, butikker, kiosker, ukodede tv-kanaler, Internet - og der er sikkert andre steder.
Margrete Auken (SF), 2003-02-25:
Jeg vil ikke helt formulere det, som hr. Jacob Buksti gjorde, for jeg synes sådan set, det er udmærket, at man også gør noget for at få håndhævet hastighedsgrænserne på de øvrige vejstrækninger, også på motorvejene, men jeg vil egentlig godt spørge ministeren: Hvordan skal det foregå på motorvejene?
Peter Juel-Jensen (V), 2021-04-29:
Derfor vil vi nok altid vælge den kortest mulige sejltid, fordi vi ikke vil efterlade bornholmerne ud i, at de får en forbindelse til resten af landet, der bliver aflyst hele tiden, eller hvor komforten er så dårlig, at folk bliver syge af det og vælger øen fra som turist- eller bosætningsmål.
Flemming Bonne (SF), 2009-05-14:
Vi slås med nedslidte skoler, vi slås med et stort sygefravær og rekrutteringsproblemer, og det er for os at se en af de allerstørste udfordringer, den offentlige sektor står over for, nemlig at få skabt nogle arbejdsvilkår i den offentlige sektor og ude i kommunerne, således at glæden ved at gå på arbejde i kommunerne kommer tilbage.
Søren Pind (V), 2011-05-26:
Når jeg helt trygt har kunnet stille det her ændringsforslag, er det, fordi jeg ved, at den kommission, jeg agter at nedsætte, til at gennemgå udlændingelovgivningen fra a til z med henblik på yderligere liberaliseringer ud fra objektive kriterier, der skal overholde internationale konventioner, vil resultere i i et samlet resultat, der kan underkastes alle de høringer, der overhovedet skal være, og som forhåbentlig efter min opfattelse vil give anledning til en samlet modernisering af dansk udlændingepolitik.
Hans Christian Schmidt (V), 2002-03-14:
jeg det, at vi ved en senere lejlighed ville tage bestik af, hvilke overvejelser, hvilke tiltag vi måske skulle foretage. Så havde vi en god snak med Dansk Folkeparti og de to andre miljøpolitiske ordførere hr. Eyvind Vesselbo og hr. Helle Sjelle, og sammen fandt vi ud af at afsætte 3 mio. kr. I øvrigt det beløb, der har været afsat i alle årene før, undtagen 2001.
Per Dalgaard (DF), 2003-04-24:
I punkt 4 tales der om at køre statsamterne og Civilretsdirektoratet ud på et sidespor i vurderinger af retten til fri proces, så deres i gåseøjne dommerafgørelser ikke skal gælde som en slags overlov, og det finder vi også er en ganske udmærket idé.
Steen Gade (SF), 2015-04-28:
Når jeg siger, at det er en vigtig debat, er det, fordi hele problemstillingen, der er rejst både i forhold til ISDS, men også i forhold til hele aftalen, jo omfatter noget helt fundamentalt, når man laver handelsaftaler, netop det, at de fordele, der er ved frihandelsaftaler, ikke må gå ud over miljø, ikke må gå ud over forbrugerbeskyttelse, ikke må gå ud over arbejdstagerrettigheder og i det hele taget ikke føre til indskrænkninger af beskyttelsesniveauet.
Hans Kristian Skibby (DF), 2021-04-29:
Men jeg er meget interesseret i at vide, om Det Konservative Folkeparti er indstillet på, at der i en kommende undersøgelse – og det kan blive en regeringsundersøgelse, som det jo sikkert gør – så naturligvis også dér bliver plads til at undersøge de muligheder, der er for at gennemføre en sejlads, hvor man transporterer direkte ind til hovedstadsområdet.
Simon Emil Ammitzbøll (LA), 2012-06-06:
Jeg synes egentlig, at justitsministeren skulle tage den her diskussion noget mere alvorligt, og jeg vil sige noget, jeg aldrig havde troet jeg skulle sige: Jeg takker vælgerne for Enhedslisten, for uden dem havde vi aldrig fået regeringen ind i en fornuftig dialog om de her spørgsmål.
Kamal Qureshi (SF), 2002-05-23:
Her sagde man lige præcis, at hvis det var sådan, at nogle personers opvækst, uddannelse og sproguddannelse i barndommen var foregået i f.eks. Tyrkiet, ville det betyde, at efterfølgende kunne vedkommende ikke finde ægtefæller i Tyrkiet, og tilsvarende når det gjaldt andre lande.
Pia Kjærsgaard (DF), 2003-02-28:
Der er desværre alt, alt for få nærområder, der står med åbne arme, og de forskellige landes regeringer, deriblandt Danmarks regering, har ikke gjort nok for at sørge for, at nærområderne, hvis ikke landene selv, vil modtage deres egne borgere, og det er da elendigt.
Helge Sander (V), 2006-05-03:
Jeg kan bekræfte begge forhold, og jeg vil gerne understrege, at når jeg i min besvarelse slutter af med at invitere til sådan en drøftelse, så er det, fordi det her jo selvfølgelig har både et politisk indhold og nogle principper, men det har altså også et teknisk indhold, som gør, at vi måske kan komme længere i fællesskab, hvis vi sætter os sammen med de teknikere, som laver det grundlag, vi skal bruge her i Folketinget.
Pia Kjærsgaard (DF), 2019-12-12:
Men stadig væk er det børn, hvis familie er afvist, udvist, og det er hele tiden det, der skal være i hovedet på os, plus at jeg virkelig oprigtigt, når jeg har set det og talt med de mennesker, der arbejder deroppe, som også føler sig noget fordømt, mener, at der er så meget usandhed omkring Sjælsmark.
Ole Sohn (SF), 2004-03-24:
Jeg synes, det er lidt påfaldende, hvordan statsministeren argumenterer, hvor man bruger meningsmålinger som argument for, at man skulle bryde den internationale retsorden, hvor FN's Sikkerhedsråd ikke kunne opnå enighed om at gribe ind militært, hvor så den stærkeste magt siger: Det gør vi!
Kim Andersen (V), 2007-10-23:
Der tages ikke noget fra nogen, alle bliver kompenseret, men det er stadig væk sådan, at der er forskel på 1 pct. af 100 kr. og 1 pct. af 500 kr., og derfor får dem med mellemindkomster selvfølgelig mest ud af det, nemlig op til 5.300 kr. i skattelettelse pr. år.
Inger Støjberg (V), 2013-04-25:
Vi støtter fra Venstres side et indgreb, og det gør vi af de nævnte årsager, som jeg fremdrog i min tale, og som jo i høj grad er det, at man nu får normaliseret det med hensyn til skolegangen i Danmark, så børnene kommer tilbage i skole, og så man kan få afviklet de eksamener, der skal afvikles her til sommer.
Ida Auken (SF), 2008-05-23:
Hvis ikke ministeren i dag kan oplyse Folketinget om, at der vil komme bindende virkemidler efter sommeren til erstatning for de frivillige aftaler, tror jeg, at de fleste sammen med mig vil konkludere, at der altså ikke kommer andet ud af det her end en masse ord og ingen handling - som vi kender det.
Troels Ravn (S), 2005-11-03:
Vores land lever af åbenhed over for omverdenen, samhandel og i tæt fællesskab med vore naboer, men åbenheden over for omverdenen indeholder også en risiko, og der er folk i denne verden, som misbruger de moderne samfunds åbenhed, og dem skal vi gardere os imod.
Liselott Blixt (DF), 2010-03-02:
Forældrene blev hjulpet til at håndtere børnene, de fik også fleksjob i kommunen, og lidt efter lidt ved godt samarbejde på tværs i kommunen endte det med, at forældrene havde fast arbejde og børnene kom i en normal folkeskole, en historie, der fortæller, at vi fik brudt en dårlig social arv og fik givet fire mennesker livskvaliteten tilbage.
Preben Bang Henriksen (V), 2025-02-25:
Grundindstillingen herfra er den, at vi skal gøre livet så surt for de kriminelle som overhovedet muligt, og det gælder ikke mindst de bandekriminelle og i øvrigt organiseret kriminalitet, og derfor skal vi også løbende have blik for, hvilke værktøjer politiet kan få glæde af.
Henrik Dam Kristensen (S), 1997-10-29:
Men hvis konsekvensen af det ville blive, at den store seriøsitet, som Danmark og ikke mindst danske forskere har på dette område, og den kamp mod antibiotika, som vi får mere og mere vind i sejlene med, og som vi får forståelse fra fra flere og flere lande for, ville lide skibbrud, har jeg ikke lyst til at bruge en kortsigtet indenrigspolitisk gevinst til at blokere for det, det handler om, nemlig at få fjernet vækstfremmere i EU, ja, internationalt.
Lars Løkke Rasmussen (M), 2024-02-07:
Det er mig bekendt heller ikke sådan, at der er nogen EU-lande, som i forbindelse med drøftelserne om den aktuelle konflikt har efterspurgt et EU-importforbud, ligesom jeg ikke er bekendt med, at Europa-Kommissionen skulle arbejde på et sådant forslag.
Peter Skaarup (DF), 2001-01-31:
»Er statsministeren enig i den udtalelse, som statsministerens partifælle - tidligere forbundskansler Helmut Schmidt - er citeret for i Morgenavisen Jyllands- Posten torsdag den 25. januar 2001, hvori Helmut Schmidt skælder ud på EU's nuværende regeringschefer for hurtigt at haste en række EU-traktater igennem - Maastricht, Amsterdam og Nice - i stedet for at tage fat om nældens rod, som ifølge Schmidt er klart at få afgrænset, hvad EU skal tage sig af, og mest af alt - hvad EU ikke skal tage sig af?«
Christian Poll (ALT), 2016-01-28:
Jeg tænker, at man i forbindelse med en erstatningsdiskussion jo skal kigge på mange forskellige forhold, bl.a. sådan noget som hvor længe man har boet i det pågældende hus, hvilke forhold der er omkring det her sted, altså rent geologiske, vejrmæssige forhold, geologien i stranden osv.
Birgitte Josefsen (V), 2010-11-04:
Hvis nu regeringen skulle vælge den løsning, er det jo sådan set væsentligt for befolkningen at vide, hvad Det Radikale Venstre så ville gøre ved den økonomiske situation, og de ville derfor også komme til at stå i den situation, at de skulle finde nogle penge på det her område.
Birgitte Josefsen (V), 2006-05-30:
I Venstre er vi lidt kede af, at et flertal er af den opfattelse, at den ene tvangsindlæggelse efter den anden er et mindre indgribende element over for en psykisk syg, end at man kan gå ind og bruge netop tvungen opfølgning, som det er foreslået i lovforslaget.
Rasmus Horn Langhoff (S), 2022-04-26:
Og så er det altså op til regionen at vurdere, hvordan man sikrer den bedst mulige lægedækning i ens område, alt efter hvad behovet er, alt efter hvilke muligheder der er, og alt efter hvordan de sikrer læger, også der, hvor det er allersværest at tiltrække læger.
Magnus Heunicke (S), 2010-04-21:
Det, vi frygter – og det jo ikke kun os, det er også dem, som har givet høringssvar her til Folketinget – er, at man ikke får den ekstra hjælp, som man har behov for, og som man skal have åbnet øjnene for er der, for det er jo en ny livssituation, man kommer i.
Pernille Skipper (EL), 2021-05-19:
Der er en masse logistik i det, der er en masse praktik i det, og som der er flere, der har påpeget, er det ikke sikkert, at man overhovedet har haft mulighed for at møde en sundhedsplejerske endnu, fordi det kan være meget, meget tidligt, at sådan noget som det her sker.
Villum Christensen (LA), 2010-05-04:
Allerførst vil jeg gerne sige tak for, at partierne trods alt vil være med til at engagere sig i, om det nu er tiden til at få moderniseret og yderligere blødt op på det nu 450 år gamle lavssystem, som i modsætning til stort set alle andre brancher fortsat hviler på monopoldannelse og vel egentlig også en detailregulering, så guderne må sig forbarme.
Peter Skaarup (DF), 2001-10-04:
har besluttet sig for udvisning af en kriminel, en dybt kriminel udlænding, der f.eks. har begået alvorlig kriminalitet over for ældre damer og bortrøvet deres genstande, slået dem ned osv., at i de sager, hvor det så har vist sig, at Højesteret har underkendt underretterne, har der været store protester i befolkningen, og der har været store protester herinde.
Bent Bøgsted (DF), 2016-01-12:
Nu er det sådan, at hvis man kigger på den enkelte virksomhed og den enkelte medarbejder, kan man se, at rigtig mange af de her små virksomheder med ti medarbejdere og derunder, hvor der f.eks. er tre mænd og tre kvinder, og som skulle være omfattet af lønstatistikken, faktisk er virksomheder, hvor det er den enkelte, der selv forhandler løn i forbindelse med ansættelsen.
Benny Engelbrecht (S), 2015-10-22:
Jeg er ikke et sekund i tvivl om, og det var jeg måske heller ikke på forhånd, at Liberal Alliance primært ønsker at bruge den øgede vækst – vi skønnede, at der ville være plads til en realvækst på 0,6 pct., men det tyder på, at den fra 2017 og fremover vil blive på 0,7 pct. – til skattelettelser.
Helle Bonnesen (KF), 2025-11-21:
Og nu har vi så fået denne her løsning, som modsvarer en situation, vi stod i tidligere, hvor vi havde en kæmpe udfordring med en kombination af alder, af anciennitet og af levealder, som gjorde, at ens lønningsforhold jo var uigennemskuelige i forhold til det, der kommer nu.
Charlotte Antonsen (V), 2003-04-24:
Fru Lene Jensen siger, at man i Socialdemokratiet ikke er begejstret for, at afløsningsbeløbet afskaffes, og at man vil se på det på et senere tidspunkt. Det, jeg bliver nødt til at spørge fru Lene Jensen om, er: Hvordan ville man så have finansieret de yderligere udgifter?
Kristian Hegaard (RV), 2021-05-03:
Men for at blive ved emnet for beslutningsforslaget, nemlig det, der drejer sig om børnecheck, vil jeg sige, at det i den forbindelse er vigtigt at huske på, at børnechecken er en ydelse til forsørgelse af børn – deraf navnet, og derfor giver det for Det Radikale Venstre ikke mening at straffe børn for andres handlinger, eksempelvis staters handlinger.
Martin Lidegaard (RV), 2013-02-28:
Når vi er lidt interesseret i at videregive de oplysninger, så skyldes det f.eks., at hvis man nu forestillede sig, at man var et elnetselskab, der skulle estimere, hvor meget elnettet skulle forstærkes, og om et øget elforbrug ville medføre behov for at forstærke dele af elnettet, så ville man faktisk have brug for de her oplysninger.
Anne Baastrup (SF), 2010-05-20:
Vi har ved flere lejligheder sagt, at det med puljen kan vi godt snakke om, men vi vil ikke under nogen omstændigheder placeres i en situation, hvor regeringen kan sige, at vi har opsagt satspuljeaftalen, og da slet, slet ikke under de nuværende omstændigheder, så vi kan ikke støtte forslaget.
Marianne Jelved (RV), 2014-02-18:
Derfor er der tale om en hel speciel situation, som jeg meget gerne vil kvittere for over for alle partier i Folketinget, der har bidraget til, at den proces har kunnet lykkedes så godt og faktisk viser et rigtig forbilledligt samspil mellem teaterudøverne rundtom i landet og lovgiverne herinde.
Mette Frederiksen (S), 2023-05-31:
Der er jo blevet afdækket ganske meget i forhold til coronaforløbet, og jeg synes selvfølgelig altid, vi skal diskutere, hvordan det gik, men jeg tror omvendt også, vi må indstille os på, at der kan komme en ny pandemi, som kan se anderledes ud, og derfor er det ikke sikkert, vi vil kunne benytte os af de redskaber, som var gode at bruge under den her nedlukning.
Søren Krarup (DF), 2003-02-26:
Jeg vil sige, når jeg i Politiken den 15. februar ser sekretariatschef i Flygtningenævnet Inge Bruhn Thomsen udtale, at de, der er begyndt at etablere sig her eller har indstillet sig på en tilværelse i Danmark, dermed har fået en ret til at blive i Danmark, som de nyankomne ikke har, selv om det er det samme Afghanistan, de skal tilbage til, så synes jeg faktisk, at der er tale om, at loven er gjort noget tvivlsom, og jeg vil spørge, om det ikke var på sin plads og i overensstemmelse med Flygtningenævnet, at man ikke sender dem tilbage, når man forlænger deres midlertidige opholdstilladelse, men man sikrer i hvert fald, at der ikke sker det reelle lovbrud, som ligger i, at de bare over en bank får tildelt permanent opholdstilladelse, når de faktisk er afvist.
Lars Løkke Rasmussen (V), 2009-04-16:
Altså, det har da logikken imod sig, at en regering, der har ført en økonomisk politik, som har bragt beskæftigelsen op på danmarksrekordniveau og arbejdsløsheden ned på danmarksrekordniveau, nu bare skulle lægge hænderne over kors og sige: Vi er da flintrende ligeglade med, om udviklingen vender.
Lotte Rod (RV), 2024-11-26:
Vi er jo endt i sådan en ond spiral, hvor man så ender med at ansætte flere mennesker til at lave mere sagsbehandling, så man på den måde prøver at styre sine udgifter, og så opjusterer man på den anden side med at have flere advokater, og så bruger vi ufattelig meget tid og mange penge på at slås mod hinanden.
Morten Messerschmidt (DF), 2006-03-01:
Derfor kunne jeg også godt tænke mig at vide: Når nu vi ved, at der bl.a. har været vist billeder, hvis oprindelse var fra en fransk kulinarisk konference, af en mand, der var klædt ud som en gris, og at det er blevet påstået, at det her har været et forsøg på at forhåne muslimer og islam i Danmark, er statsministeren så ikke enig med mig i, at det er rigtigt, at en sådan løgn i en så alvorlig konflikt må betragtes som et meget, meget klart forsøg på at eskalere konflikten til Danmarks og den danske statsministers skade?
Margrethe Vestager (RV), 2007-03-30:
Kunne man overveje, om vi på et senere tidspunkt kunne gennemgå hele den her type lovgivning for at se, hvilken afregulering der i virkeligheden var mulig, for så i stedet for at sige, at det her må vi kunne aftalebasere, sådan så der bliver en langt større frihed for universitetsbestyrelserne til at tilrettelægge undervisningen og opfølgningen på undervisningen på en for dem hensigtsmæssig måde?
Carolina Magdalene Maier (ALT), 2017-02-24:
Og noget af det, som jeg egentlig blev glad for at undervisningsministeren har været ude med – selv om man helt klart kan være enig i, at timingen måske har været lidt mærkelig – er det her med at kigge på, hvordan det lige er, vægtningen af evalueringen ligger i folkeskolen.